google/wiki40b huggingface dataset:
नई काॅल्टन क़ब्रगाह

पृष्टभूमी

पुरानी कब्रिस्तान के बननेए से पहले कैल्टन गाँव(या काॅल्टन गाँव; अंग्रेज़ी: Calton) के निवासियों को, मृलकों को दफनाने के लिये साउथ लीथ पैरिश चर्च तक जाना पड़ता था। यह काम इतने तनावपूर्ण था की १७१८ में काॅल्टन की व्यापारी समीती ने एक जमीनदार से अधी एकड़ भूमी खरीथ कर एक कब्रिस्तान बनाया, जिसे आज पुरानी कैल्टन कब्र्गाह कहा जाता है। बाद में वहां तक एक सड़क बनाने की अनुमती प्राप्त कर ली गई। इसके बाद भी कई बर इसके क्षेत्र का विस्तार किया गया। १८६९ तक यहां दफ़नाना बंद करना पड़ा, परन्तु समीती फिर भी १८८८ तक कब्रिस्तान की देखरेख की नियंत्रणकरता थी। नई कब्रगाह बनाने की ज़रूरत तब पड़ी जब वाॅटरलू की युद्ध में ब्रिटेन की जीत के पश्चात, १८१४ में, वाॅटरलू प्लेस(Waterloo Place) को बनाने की योजना तईयार की गई। इसे १८१५ और १८१८ के बीच निर्मित किया गया। यह सड़क मौजूदा कब्रिस्तान के बीच से गुज़रती थी। इसी करणवश शवों का निष्कासन(एक जगह से दूसरी जगह ले जाना) अति आवश्यक हो गया। उस समय के हिसाब से यह अटपटा सा था, परन्तु हड्डियों को बड़े ध्यान से संजो कर नए स्थल पर दफ़नाया गया था, जहां नई काॅल्टन क़ब्रगाह बनाई गई थी। नया स्थल पुरानेवाले से ०.५ किलोमीटर पूर्व की ओर स्थित है। इसी कारणवश नए कब्रगाह की कई पत्थरें कब्रिस्तान को पूर्वतिथ कर्ती हैं। इस नए स्थल के नकशे को थाॅमस बोनार ने तईयार किया था। उस समय इसे पुराने कब्रिस्तान से अच्छा-खासा बड़ा बनाया गया था ताकी पुराना शवों के साथ साथ नए मृतकों की बढ़ती संख्या की ज़रूरतों की आपूर्ती भी की जा सके।

क़ब्रों का निष्कासन एवं नए स्थल का अभिन्यास

कुछ सूत्रों के हवाले से यह माना जाता है कि कब्रों का निष्कासन एवं इस नए स्थल पर कब्रों के अभिन्यास को थाॅमस ब्राउन, सुप्रिन्टेन्डेन्ट आॅफ वर्क्स(कार्य उच्चाधिकारी) की देखरेख में हुआ था। सारी पुरानी कब्रों को सबसे उत्तरतम कोने में रखा गया था, कई समय पूरी की पूरी समाधी को पुनर्निर्मित किया गया था। कब्रों को पूरव से पश्चिम की रेखा के दिशा में कतारों में अभिन्यासित किया गया है।

वाॅच टावर

कब्रिस्तान के उपरी कोने में एक वाॅच टावर(निगरानी मिनार) बनाया गया था, ताकी कब्रों को लुटेरों से बचाया जा सके। अपने इतिहास में ज्यादातर समय इसे कासी ना किसी के रहन के लिये ही इस्तमाल किया गया है। एक किस्से के मुताबिक डेविड ब्राइस भी यहां ठहर चुके हैं, परन्तू इस्की कोई पुश्टी नहीं है।
२९६४ ईसा पूर्व

२९६४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९६४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पंतारम

पंतारम, भारत की एक प्रमुख जनजाति हैं।
प्रौद्योगिकी का इतिहास

प्रौद्योगिकी का इतिहास वस्तुत: उपयोगी वस्तुतों का निर्माण करने में प्रयुक्त उपकरणों एवं तकनीकों (tools and techniques) के खोज का इतिहास है। यह मानवता के इतिहास से कई अर्थों में समान है। प्रौद्योगिकी के इतिहास और विज्ञान के इतिहास में घनिष्ट सम्बन्ध है। प्रौद्योगिकी ने वैज्ञानिक शोधों (विशेषकर आधुनिक युग में) के लिये मार्ग बनाया है तो वैज्ञानिक जानकारियों ने नयी प्रौद्योगिकी के विकास का रास्ता साफ किया है।
एक तरफ प्रौद्योगिकीय वस्तुएँ (Technological artifacts) अर्थव्यवस्था की उपज हैं तो दूसरी तरफ वे आर्थिक प्रगति के साधन (कारक) भी हैं। प्रौद्योगिक नवाचार समाज के सांस्कृतिक परम्पराओं से प्रभावित होता है और इसे प्रभावित भी करता है। वैज्ञानिक नवाचार से सैनिक शक्ति के विकास में मदद मिलती है।
थॉमस ऐल्वा एडीसन

आरम्भिक जीवन

महान् आविष्कारक थामस ऐल्वा एडिसन का जन्म ओहायो राज्य के मिलैन नगर में 11 फ़रवरी 1847 ई. को हुआ। बचपन से ही एडिसन ने कुशाग्रता, जिज्ञासु वृत्ति और अध्यवसाय का परिचय दिया। छह वर्ष तक माता ने घर पर ही पढ़ाया, सार्वजनिक विद्यालय में इनकी शिक्षा केवल तीन मास हुई। तो भी एडिसन ने ह्यूम, सीअर, बर्टन, तथा गिबन के महान ग्रंथों एवं डिक्शनरी ऑव साइंसेज़ का अध्ययन 10वें जन्मदिन तक पूर्ण कर लिया था।
एडिसन 12 वर्ष की आयु में फलों और समाचारपत्रों के विक्रय का धंधा करके परिवार को प्रति दिन एक डालर की सहायता देने लगे। वे रेल में पत्र छापते और वैज्ञानिक प्रयोग करते। तार प्रेषण में निपुणता प्राप्त कर 20 वर्ष की आयु तक, एडिसन ने तार कर्मचारी के रूप में नौकरी की। जीविकोपार्जन से बचे समय को एडिसन प्रयोग और परीक्षण में लगाते थे।

अनुसंधानओं का आरम्भ

1869 ई. में एडिसन ने अपने सर्वप्रथम आविष्कार "विद्युत मतदानगणक" को पेटेंट कराया। नौकरी छोड़कर प्रयोगशाला में आविष्कार करने का निश्चय कर निर्धन एडिसन ने अदम्य आत्मविश्वास का परिचय दिया। 1870-76 ई. के बीच एडिसन ने अनेक आविष्कार किए। एक ही तार पर चार, छह, संदेश अलग अलग भेजने की विधि खोजी, स्टॉक एक्सचेंज के लिए तार छापने की स्वचालित मशीन को सुधारा, तथा बेल टेलीफोन यंत्र का विकास किया। उन्होंने 1875 ई. में "सायंटिफ़िक अमेरिकन" में "ईथरीय बल" पर खोजपूर्ण लेख प्रकाशित किया; 1878 ई. में फोनोग्राफ मशीन पेटेंट कराई जिसकी 2010 ई. में अनेक सुधारों के बाद वर्तमान रूप मिला।
21 अक्टूबर 1879 ई. को एडिसन ने 40 घंटे से अधिक समय तक बिजली से जलनेवाला निर्वात बल्ब विश्व को भेंट किया। 1883 ई. में "एडिसन प्रभाव" की खोज की, जो कालांतर में वर्तमान रेडियो वाल्व का जन्मदाता सिद्ध हुआ। अगले दस वर्षो में एडिसन ने प्रकाश, उष्मा और शक्ति के लिए विद्युत के उत्पादन और त्रितारी वितरण प्रणाली के साधनों और विधियों पर प्रयोग किए; भूमि के नीचे केबुल के लिए विद्युत के तार को रबड़ और कपड़े में लपेटने की पद्धति ढूँढी; डायनेमो और मोटर में सुधार किए; यात्रियों और माल ढोने के लिए विद्युत रेलगाड़ी तथा चलते जहाज से संदेश भेजने और प्राप्त करने की विधि का आविष्कार किया। एडिसन ने क्षार संचायक बैटरी भी तैयार की; लौह अयस्क को चुंबकीय विधि से गहन करने का प्रयोग किए, 1891 ई. में चलचित्र कैमरा पेटेंट कराया एवं इन चित्रों को प्रदर्शित करने के लिए किनैटोस्कोप का आविष्कार किया।
प्रथम विश्वयुद्ध में एडिसन ने जलसेना सलाहकार बोर्ड का अध्यक्ष बनकर 40 युद्धोपयोगी आविष्कार किए। पनामा पैसिफ़िक प्रदर्शनी ने 21 अक्टूबर 1915 ई. को एडिसन दिवस का आयोजन करके विश्वकल्याण के लिए सबसे अधिक अविष्कारों के इस उपजाता को संमानित किया। 1927 ई. में एडिसन नैशनल ऐकैडमी ऑव साइंसेज़ के सदस्य निर्वाचित हुए। 21 अक्टूबर 1929 को राष्ट्रपति दूसरे ने अपने विशिष्ट अतिथि के रूप में एडिसन का अभिवादन किया।

अन्तिम समय

मेनलोपार्क और वेस्ट ऑरेंज के कारखानों में एडिसन ने 50 वर्ष के अथक परिश्रम से 1,093 आविष्कारों को पेटेंट कराया। अनवरत कर्णशूल से पीड़ित रहने पर भी अल्प मनोरंजन, निरंतर परिश्रम, असीम धैर्य, आश्चर्यजनक स्मरण शक्ति और अनुपम कल्पना शक्ति द्वारा एडिसन ने इतनी सफलता पाई। मृत्यु को भी उन्होंने गुरुतर प्रयोगों के लिए दूसरी प्रयोगशाला में पदार्पण समझा। ""मैंने अपना जीवनकार्य पूर्ण किया। अब मैं दूसरे प्रयोग के लिए तैयार हूँ"", इस भावना के साथ विश्व की इस महान उपकारक विभूति ने 18 अक्टूबर 1931 को संसार से विदा ली।
बद्रीनाथ प्रसाद

बद्रीनाथ प्रसाद (१२ जनवरी १८९९ - १८ जनवरी १९६६) भारत के सुप्रसिद्ध गणितज्ञ एवं शिक्षाशास्त्री थे। उन्हे साहित्य एवं शिक्षा के क्षेत्र में सन १९६३ में पद्म भूषण से सम्मानित किया गया था।
उत्तरध्रुव प्रदेश

उत्तरध्रुव प्रदेश जो उत्तरध्रुवीय हो।
भारत के एकदिवसीय क्रिकेट मैच

भारतीय क्रिकेट टीम ने 10 जुलाई 2019 तक खेले गए वनडे मैचों की लिस्ट हैं।
स्वतंत्रता स्मारक (कम्पूचिया)

वास्तुकारी एवं विवरण

पारंपरिक कम्पूचियाई वास्तूशैली में बने इस स्मारक को एक पद्माकार मंदिर या स्तूप के आकार का बनाया गया है, जिसमें वास्तूकार वान्न मौलीवान्न ने खमेर वास्तुपरंपरा के अनेक परंपरिक रूपांकनों का उपयोग किया है। इस मंदिर रूपी स्मारक को अंगकोर वाट की रूपाकृती के तर्ज़ पर बनाया गया है, विशेश कर इसका शिखर पारम्परिक खमेर वास्तूशैली की है, जो अंगकोर वाट सहित अनेकों ऐनिहासिक कम्पूचियाई मंदिरों और स्तूपों में देखी जा सकती है। इस संरचना का सतहदार शिखर 20फुट ऊंचा है, जो कई(सात) वृत्ताकार शीर्ष-दृश्य वाले सतहों से बना है जिसमें से प्रत्येक सतह की त्रिज्या ऊंचाई के साथ कम होती जाती है, साथ ही इस पर विभिन्न शिल्प-रूपांकन अंकित हैं जिन्के परिणामस्वरूप इसे एक पद्माकार मिलता है। इसकी वास्तुकारी में वास्तुकार मौलिवान्न ने दृढ़तः लोकप्रिय वास्तुशैली का उपयोग किया है। रात के समय इस स्मारक को कम्बोडिया के राष्ट्रीय ध्वज के रंग- लाल, नीले और रफ़ेद रंग की रौशनी से प्रकाशित किया जाता है।

स्थिति

स्वतंत्रता स्मारक राजधानी के दो प्रमुख सड़क: नोरोदोम और सिहानोउक मेर्गों के चौराहे पर स्थित है। यह चौराहे के गोलंबर पर स्थित है। इसे कई समारोहों के लिये एक मंच के रूप में उपयोग किया जाता है। यहां आगंतुकों का प्रवेश निःशुल्क है एवं शहर के केन्द्र में होने के कारण यह स्थान आम तौर पर चहल-पहल से भरपूर रहता है।

भूमिका व महत्ता

यह स्मारक कम्बोडिया की स्वतंत्रता का प्रतीक है, साथ ही यह स्वतंत्रता संग्राम में मारे गए शहीदों की समाधी स्थल का भी स्थान है। राष्ट्रीय त्योहारों, विशेश रूप से स्वतंत्रता दिवस और संविधान के प्रख्यापन की वर्षगांठ(संविधान दिवस), के अवसर पर राजकीय अनुष्ठानों का यह ध्यान केन्द्र होता है। राजकीय एवं राष्ट्रीय उत्सवों पर कम्बोडिया के नरेश यहीं से अपना भाषण देते हैं एवं अन्य महत्वपूर्ण समारोहों का संचालन भी यहीं से किया जाता है। अंतराष्ट्रीय अतिथिगण एवं राष्ट्राध्यक्षगण इस स्मारक में अपनी श्रद्धांजली अर्पित करते हैं।
संसार चन्द कौल

संसार चन्द कौल (1883–1977) कश्मीर से शिक्षक, लेखक एवं पक्षीविज्ञानी (पक्षी विद्या का जानने वाला) थे।
सांसा

यह विश्व की एक प्रमुख वायुयान सेवा हैं |
यूरोपीय शास्त्रीय संगीत

यूरोपीय शास्त्रीय संगीत या क्लासिकल म्युजिक मोटे तौर पर क्लासिकल युग (१७५- से १८२० तक) के यूरोपीय संगीत को कहते हैं। किन्तु वृहद अर्थ में छठी शताब्दी से वर्तमान काल तक के परम्परागत यूरोपीय संगीत का नाम 'क्लासिकल म्युजिक' है।
जेलेप ला

ला और दर्रा

ध्यान दें कि 'ला' शब्द तिब्बती भाषा में 'दर्रे' का अर्थ रखता है। क़ायदे से इस दर्रे को 'जेलेप दर्रा' या 'जेलेप ला' कहना चाहिये। इसे 'जेलेप ला दर्रा' कहना 'दर्रे' शब्द को दोहराने जैसा है, लेकिन यह प्रयोग फिर भी प्रचलित है।
गोपाल बाबू गोस्वामी

प्रारम्भिक जीवन

गोपाल बाबू गोस्वामी का जन्म संयुक्त प्रांत के अल्मोड़ा जनपद के पाली पछांऊॅं क्षेत्र में मल्ला गेवाड़ के चौखुटिया तहसील स्थित चांदीखेत नामक गॉंंव में २ फरवरी १९४१ को मोहन गिरी एवम् चनुली देवी के घर हुआ था। गोपाल बाबु ने प्राइमरी शिक्षा चौखुटिया के सरकारी स्कूल से प्राप्त की। ५वीं पास करने के बाद मिडिल स्कूल में उन्होंने नाम तो लिखवाया, परन्तु ८वीं उत्तीर्ण करने से पूर्व ही उनके पिता का देहावसान हो गया। इसके बाद गोस्वामी जी नौकरी करने पहाड़ के बेरोजगार युवाओं की परम्परानुसार दिल्ली चले गये। वहां वह कई वर्षों तक नौकरी की तलाश में रहे, पहले एक प्राइवेट नौकरी की, कुछ वर्ष डी. जी. आर. में आकस्मिक कर्मचारी के रूप में कार्यरत भी रहे परन्तु स्थाई नहीं हो सके। इस दौरान वे दिल्ली, पंजाब तथा हिमांचल में रहे। पक्की नौकरी न मिल सकने के कारण बाद में उन्हें गाँव वापस आना पड़ा, जहां वह खेती के कार्यों में लग गये।

कार्यक्षेत्र

१९७० में उत्तर प्रदेश राज्य के गीत और नाटक प्रभाग का एक दल किसी कार्यक्रम के लिये चौखुटिया आया था, जहाँँ उनका परिचय गोपाल बाबू गोस्वामीजी से हुआ। तत्पश्चात् नाटक प्रभाग से आये हुए एक व्यक्ति ने उन्हें नैनीताल केन्द्र का पता दिया और नाटक प्रभाग में भर्ती होने का आग्रह किया। १९७१ में उन्हें गीत और नाटक प्रभाग में नियुक्ति मिल गई।
प्रभाग के मंच पर कुमाऊँनी गीत गाने से उन्हें दिन-प्रतिदिन सफलता मिलती रही और धीरे धीरे वे चर्चित होने लगे। इसी दौरान उन्होंने आकाशवाणी लखनऊ में अपनी स्वर परीक्षा करा ली। वे आकाशवाणी के गायक भी हो गये। लखनऊ में ही उन्होंने अपना पहला गीत "कैलै बजै मुरूली ओ बैणा" गया था। आकाशवाणी नजीबाबाद व अल्मोड़ा से प्रसारित होने पर उनके इस गीत के लोकप्रियता बढ़ने लगी। १९७६ में उनका पहला कैसेट एच. एम. वी ने बनाया था। उनके कुमाऊँनी गीतों के कैसेट काफी प्रचलित हुए। पौलिडोर कैसेट कंपनी के साथ उनके गीतों का एक लम्बा दौर चला। उनके मुख्य कुमाऊँनी गीतों के कैसेटों में थे - "हिमाला को ऊँचो डाना प्यारो मेरो गाँव", "छोड़ दे मेरो हाथा में ब्रह्मचारी छों", "भुर भुरु उज्याव हैगो", "यो पेटा खातिर", "घुगुती न बासा", "आंखी तेरी काई-काई", तथा "जा चेली जा स्वरास"। उन्होंने कुछ युगल कुमाऊँनी गीतों के कैसेट भी बनवाए। गीत और नाटक प्रभाग की गायिका श्रीमती चंद्रा बिष्ट के साथ उन्होंने लगभग 15 कैसेट बनवाए।
हालांकि नाटक प्रभाग में नियुक्ति से पहले भी गोपाल बाबू छोटे-मोटे कार्यक्रमों में कुमाऊँनी गीत गाते थे, परन्तु वह चर्चित गायकों में से नहीं थे। गोस्वामी जी के मधुर कंठ को लोगों ने भी बहुत पसंद किया था। उनमें यह विशेषता भी थी की वे उच्च पिच के गीतों को भी बड़े सहज ढंग से गाते थे। उनके गाये अधिकांश कुमाऊँनी गाने स्वरचित थे। प्रसिद्ध कुमाऊँनी लोकगाथाओं, जैसे मालूशाही तथा हरूहीत के भी उन्होंने कैसेट बनवाए थे।
गोस्वामी जी ने कुछ कुमाऊँनी तथा हिंदी पुस्तकें भी लिखी थी। जिसमें से "गीत माला (कुमाऊँनी)" "दर्पण" "राष्ट्रज्योति (हिंदी)" तथा "उत्तराखण्ड" आदि प्रमुख थी। एक पुस्तक "उज्याव" प्रकाशित नहीं हो पाई। ५५ बर्ष की आयु में उन्होंने अनेक उतार-चढ़ाव देखे। ९० के दशक की शुरुआत में उन्हें ब्रेन ट्यूमर हो गया था। उन्होंने अखिल भारतीय आयुर्विज्ञान संस्थान, दिल्ली में आपरेशन भी करवाया। परन्तु वे स्वस्थ नहीं हो सके। २६ नवम्बर १९९६ को उनका असामयिक निधन हो गया।
मजबूर (1974 फ़िल्म)

संक्षेप

रवि खन्ना (अमिताभ बच्चन) अपनी विधवा मां, पहियाकुर्सी पर रहती बहन (फरीदा ज़लाल) और छोटे भाई के साथ खुशी से रहता है। वह एक ब्रेन ट्यूमर से पीड़ित है और उसके पास जीने के लिए केवल 6 महीने हैं। अपने परिवार के लिए पैसे पाने के प्रयास में, वह एक हत्या की ज़िम्मेदारी ले लेता है। इससे उसे फिरौती की राशि में 5,00,000 रुपये मिलते। वह पुलिस को उस तक पहुँचने के लिये निशान छोड़ता है और उसे दोषी ठहराया जाता है। जेल में रहते हुए, उस पर हमला होता है और जेल अधिकारी उसे अस्पताल ले जाते हैं जहां उसका सफल ऑपरेशन होता है। अब, वह अपहरण, फिरौती और हत्या के लिए दोषी पाया गया अपराधी है।
मौत की सजा से खुद को बचाने के लिए, वह असली हत्यारे की तलाश में अस्पताल से भाग जाता है। उसे माइकल डिसूजा (प्राण) नाम के एक चोर की मदद मिलती है। कई मोड़ और घुमाव के बाद, साजिश सामने आती है, जहां अपराधी की असली पहचान सामने आती है। रवि खन्ना फिर आज़ाद आदमी बन जाता है।
फ़्लातवेर द्वीप

फ़्लातवेर द्वीप (Flatvaer Islands), जो ओंगुल द्वीप (Ongul Islands) भी कहलाते हैं, पूर्वी अंटार्कटिका के रानी मौड धरती क्षेत्र में लुटज़ो-होल्म खाड़ी (Lützow-Holm Bay) के पूर्वी मुख के समीप, अंटार्कटिका की मुख्यभूमि से लगभग ४ किमी की दूरी पर स्थित द्वीपों का एक समूह है। २.८ किमी लम्बा ओंगुल द्वीप इसका सबसे बड़ा टापु है।
उत्तर कुमार (अभिनेता)

करियर

उत्तर कुमार हिन्दी सिनेमा में काम करने मुम्बई गए परन्तु वहां काम न मिलने पर ये बापिस ग़ाज़ियाबाद लौट आए और अपनी स्थानिय भाषा हरियाणवी में चलचित्र बनाने का विचार आया। और ये हरियाणवी सिनेमा का हिस्सा बन गए। इनका प्रथम पूर्ण अवधि का चलचित्र धाकड़ छोरा सुपरहिट हो गया जिसने करोड़ों की कमाई करी और उत्तर कुमार का नाम हरियाणवी सिनेमा में स्थापित हो गया।इस चलचित्र के सफल होने के बाद उत्तर कुमार का नाम धाकड छोरा पड गया। उसके बाद उत्तर कुमार ने लगभग 50 से ज्यादा फिल्मों में काम किया जिसमें धाकड़ छोरा,बावली,अकड़,बेसबर,खड़ताल,अकड़बाज,करुणा,धर्मवीर,नटखट,लाटसाहब,हक़दार,फक्कड़ ,काट्टो,झलक,बेधड़क,घमासान,असर,गड़बड़,खटका, ढिंग,तड़प, सेनापति,कुनबा,हम, डाक्का,निकम्मा,मन्नू,हम ,दो ,भगोड़े,हद हो गई, धाकड़ छोरा-2 शामिल हैं।
सामाजिक विज्ञान विद्यापीठ

यह इन्दिरा गांधी राष्ट्रीय मुक्त विश्वविद्यालय का प्रमुख विद्यापीठ हैं।
राष्ट्रगान

राष्ट्रगान देश प्रेम से परिपूर्ण एक ऐसी संगीत रचना है, जो उस देश के इतिहास, सभ्यता, संस्कृति और उसकी प्रजा के संघर्ष की व्याख्या करती है। यह संगीत रचना या तो उस देश की सरकार द्वारा स्वीकृत होती है या परंपरागत रूप से प्राप्त होती है।

इतिहास

सबसे पुराना राष्ट्रगान ग्रेट ब्रिटेन का 'गॉड सेव दि क्वीन' है, जिसे 1825 में राष्ट्रगान के रूप में वर्णित किया गया था, हालांकि 18 वीं सदी के मध्य से ही यह देश प्रेम के गीत के रूप में लोकप्रिय रहा तथा राजसी समारोहों में गाया जाता था। 19 वीं तथा 20 वीं सदी के आरंभ में अधिकांश यूरोपीय देशों ने ब्रिटेन का अनुसरण किया, कुछ राष्ट्रगान खास उद्देश्य से लिखे गए, जबकि अन्य को पहले से मौजूद धूनोन से अपनाया गया।

प्रारंभिक रचनाएँ

कुछ ही राष्ट्रगान विख्यात कवियों या रचयिताओं द्वारा लिखे गए हैं। प्रथम ऑस्ट्रियाई राष्ट्रगान गॉड एरहाल्ते फ़्रेंज़ डेन कैसर (ईश्वर सम्राट फ़्रांसीसी की रक्षा करे) इसका विशिष्ट अपवाद है। इसकी रचना 1797 में जोज़ेफ़ हेडन ने की थी तथा बाद में (1929) पाठ को बदलकर सेई गेसनेट ओन एन्डे (हमेशा सौभाग्यशाली रहें) गाया गया। हेडन की धुन का जर्मन राष्ट्रगान ड्युश्लैंड, ड्युश्लैंड ऊबर ऐले जर्मनी, में भी उपयोग किया गया था। जिसे 1922 में अंगीकार किया गया था। इसके तीसरे छंद ईनिकी अंड रेश अंड फ्रीही (एकता, अधिकार और स्वतंत्रता) से आरंभ करके इसका नाम बदलकर ड्यूश्लैंडलेड के नाम से जर्मनी के राष्ट्रगान के रूप में उपयोग जारी है। 1922 के पूर्व जर्मनी का राष्ट्रगान हील डिर इम सीगक्रांज़ (विजय की माला धारण करने वालों का अभिवाद) था। यह गॉड सेव द क्वीन की धुन पर गाया जाता था।

राष्ट्रगान के प्रकार

राष्ट्रगानों की भावनाएँ अलग होती हैं, इनमें शासकों के लिए प्रार्थना से लेकर राष्ट्रीय महत्त्व के युद्धों या बग़ावतों के संकेत से लेकर राष्ट्रभक्ति की भावना की अभिव्यक्ति होती है। संगीतात्मक गुणों की दृष्टि से राष्ट्रगान में अत्यधिक भिन्नता होती है; यह आवश्यक नहीं है कि संगीत की तरह ही पाठ या पद्य उसी राष्ट्र या देश के नागरिक द्वारा लिखा गया हो। राजनीतिक अथवा अंतर्राष्ट्रीय संबंधों में परिवर्तन के कारण अक्सर पाठ परिवर्तित किया जाता है या नए राष्ट्रगान को अपना लिया जाता है। उदाहरणार्थ, भूतपूर्व सोवियत संघ ने 19वीं सदी के अंत में दो फ़्रांसीसी मज़दूरों द्वारा रचित एवं संगीतबद्ध कम्युनिस्ट इंटरनेशनल की जगह 1944 में गिम्न सोवेतस्कोगो सोयुन को राष्ट्रगान के रूप में अपनाया।
दक्षिण अफ्रीका का राष्ट्रगान अपने आप में कुछ अलग है, जिसमें पाँच देशों की ग्यारह आधिकारिक भाषाओं का प्रयोग किया गया है। राष्ट्रगान का पहला पद एक अलग भाषा में तथा शेष तीन पद प्रत्येक के साथ दो भाषाओं के बीच विभाजित है।
कोलम्बिया शहर, इंडियाना

इतिहास

इंडियाना के ब्रेंटवुड एस टोलन द्वारा वैटली काउंटी कोर्ट हाउस को डिजाइन किया गया(१८८८-१८९१)। यह भवन १९७९ में ऐतिहासिक स्थान के राष्ट्रीय रजिस्टर में जोड़ा गया था। थॉमस आर मार्शल हाउस को १९८३ में रजिस्टर में जोड़ा गया था और १९८७ में कोलंबिया सिटी ऐतिहासिक जिला जोड़ा गया था।

भूगोल

कोलम्बिया शहर 41°9′31″N 85°29′16″W में स्थित है। 2010 की जनगणना के अनुसार, कोलंबिया सिटी का कुल क्षेत्रफल 5.601 वर्ग मील है।

२०१० जनगणना

2010 की जनगणना के अनुसार, शहर में 8,750 लोग, 3,658 घरों, और 2,235 परिवार रहते थे। जनसंख्या घनत्व प्रति वर्ग मील प्रति 1,568.1 लोग थे।
सदिश कलन

सदिश संक्रियाएँ (vector operations)

सदिश विश्लेषण की चार प्रमुख संक्रियाएं (कार्तीय निर्देशांक में) नीचे दी गयीं हैं। ये संक्रियाएं सदिश या अदिश क्षेत्र के उपर डेल् ऑपरेटर () के प्रयोग से की जातीं हैं।
विशिष्ट मास्टर

'विशिष्ट मास्टर ('एमएस (MS)) तीसरी डिग्री इंजीनियरिंग या Grandes Ecoles के सम्मेलन द्वारा 1986 में स्थापित प्रबंधन में डिग्री है।
पाठ्यक्रम एक वर्ष तक रहता है कम से कम चार महीने की इंटर्नशिप भी शामिल है.
पाठ्यक्रम फ्रेंच या अंग्रेजी में सिखाया जाता है.
वहाँ कई क्षेत्रों में एमएस हैं: वैमानिकी, कंप्यूटर विज्ञान, जीव विज्ञान, प्रबंधन ...
सुबृत पाठक

सुबृत पाठक उत्तर प्रदेश के कन्नौज से संसद के निर्वाचित सदस्य हैं।
अरबी भाषा

देश

अरब कई देशों की राजभाषा है, जैसे सउदी अरब, लेबनान, सीरिया, यमन, मिस्र, जॉर्डन, इराक़, अल्जीरिया, लीबिया, सूडान, क़तर, ट्यूनिशिया, मोरक्को, माली इत्यादि। दुनिया की सारी भाषाए

लिपि

अरबी भाषा को अरबी लिपि में लिखा जाता है। ये दाएँ से बाएँ लिखी जाती है। इसकी कई ध्वनियाँ उर्दू की ध्वनियों से अलग हैं। हर एक स्वर या व्यंजन के लिये (जो अरबी भाषा में प्रयुक्त होता है)
विकिमीडिया परियोजना

विकिमीडिया परियोजना विकिमीडिया फ़ाउण्डेशन द्वारा चलायी गई एक परियोजना होती है।

भाषा कूट

विकिमीडिया परियोजनाएं एक विकिमीडिया परियोजनाओं के भाषा विशेष संस्करणों की पहचान करने हेतु भाषा कूट का प्रयोग करती है। ये कूट प्रायः उपडोमेन रूप में प्रयोग किये जाते हैं, जैसे कि विकिपीडिया संस्करणों के लिये ये wikipedia.org के अन्तर्गत्त उपडोमेन्स होती हैं। हिन्दी विकिपीडिया की अन्तर्कड़ियाँ उसी कूट द्वारा क्रमित की एवं ढूंढी जाती हैं।
ये कूट ISO 639-1 एवं ISO 639-3 द्वारा परिभाषित कूटों से लगभग पूरी तरह मेल खाते हैं तथा किस भाषा कूट का प्रयोग करना है अधिकांशतः आईईटीएफ़ भाहा टैग नीति से संगत होता है।
एक कूट भाहा कूट ('be-x-old') नहीं होता, किन्तु एक विशिष्ट ऑर्थोग्राफ़ी को इंगित करता है।

आईएसओ६३९ से बेमेल या बदले कूट

परियोजनाओं के कई संस्करणों के कई कूट आईएसओ ६३९ से मेल नहीं खाते हैं, या आईएसओ६३९ में दिये अर्थ से उनकी पाठ सामग्री भिन्न है। 
इस कारण से कूट आंशिक रूप से "अप्रयोगनीय" भी हो जाते हैं।

विकिडाटा

विकिडाटा में एक विकिमीडिया गुण कूट " (Wikimedia language code)" नामक गुण स्थापित है।
२७२० ईसा पूर्व

२७२० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७२० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अरविंद आप्टे

अरविंद राव लक्ष्मणराव आप्टे (२४ अक्टूबर १९३४ – ५ अगस्त २०१४) भारत के क्रिकेट खिलाड़ी थे। उनके भाई माधव आप्टे भी एक क्रिकेट खिलाड़ी थे। ५ अगस्त २०१४ को प्रोस्टेट कैंसर से उनका निधन हो गया।
हाजी अरफात शेख

राजनीतिक व्यवसाय

हाजी अरफ़ात शेख ने अपने राजनीतिक व्यवसायकी शुरुआत शिवसेना की छात्र शाखा भारतीय विद्यार्थी सेना के साथ काम करके की। बाद में वह महाराष्ट्र नवनिर्माण सेना में शामिल हो गए जहां उन्हें पार्टी का उपाध्यक्ष बनाया गया और परिवहन विंग का प्रमुख भी। हाजी अराफात शेख ने 2014 में शिवसेना में फिर से शामिल हो गए और शिवसेना के उप नेता और महाराष्ट्र शिव वाहुक सेना के अध्यक्ष, पार्टी के परिवहन विंग के अध्यक्ष बने।राजनेता सितंबर 2018 में भारतीय जनता पार्टी (भाजपा) में शामिल हो गए। उन्हें महाराष्ट्र अल्पसंख्यक आयोग के अध्यक्ष की भूमिका संभालने का मौका मिला।
कृष ३

पटकथा

पिछली फिल्म में आपने देखा, सिद्धांत आर्या (नसीरुद्दीन शाह) को हराकर कृष अपने पापा रोहित मेहरा (ऋतिक रोशन) को उसकी कैद से छुड़ाकर घर ले जाता है। इस फिल्म की कहानी यहीं से शुरू होती है। कृष यानी कृष्णा मेहरा (रितिक) अब अपनी दुनिया में लौट आया है। जहां वह अपनी खूबसूरत पत्नी प्रिया मेहरा (प्रियंका चोपड़ा) के साथ बहुत खुश है। रोहित भी अब अपने बेटे-बहू के साथ रहकर अपने प्रयोग जारी रखे हुए है। प्रिया एक न्यूज चैनल में एंकर है और कृष्णा किसी नौकरी पर टिक ही नहीं पाता। कृष हर उस जगह मौजूद हो जाता है जहां किसी मुसीबत में फंसे इंसान को उसकी जरूरत है, भले ही इसके लिए उसे नौकरी से ही गायब ही क्यों न होना पड़े। यही वजह है कि हर नौकरी पर वह चंद दिन ही टिक पाता है। प्रिया को कृष की असलियत मालूम है। यही वजह है कि उसके हर कदम पर उसका साथ देती है। दूसरी और काल (विवेक ओबेरॉय) दुनिया से इंसानों को खत्म करने की नापाक साजिश रच रहा है। काल ने अपने डीएनए और जानवरों के डीएनए से ऐसे अमानव बनाए हैं जो उसकी तरह सोचते हैं और उसके इशारों पर चलते हैं। इन्हीं में काया (कंगना राणावत) भी शामिल है, जो काल से मिली शक्तियों के चलते पल भर में अपना रूप बदल सकती है। काल दुनिया को तबाह करने के लिए एक ऐसा वायरस तैयार करता है जो इंसानों को मिटाने के मकसद से तैयार करवाया गया है। काल के बनाए अमानव इस वायरस को मुंबई में फैलाते हैं जहां रोहित मेहरा और कृष इस वायरस की तोड़ खोजने में कामयाब होते हैं। काल के इशारे पर काम करने वाली काया और उसके बनाए अमानव रोहित मेहरा और कृष को मारने मुंबई पहुंच जाते हैं।
लिव्यू रादू

प्रसिद्ध सम्पादकों के साथ काम

रादू ने प्रसिद्ध रोमानियाई प्रकाशक एस एफ़ जर्नल और सी पी एस एफ़ नॉट्यूलस के साथ बतौर लेखक काम किया था।

प्रसिद्ध संस्थाएँ जिनसे रादू जुड़े थे

रादू रोमानियाई लेखक संघ (Uniunea Scriitorilor din România) और विज्ञान और कपोल कल्पना सोसाइटी (Societatea Româna de Science Fiction si Fantasy) के सदस्य थे। वे एक अनुवादक भी थे। 2015 में उनका देहान्त हुआ।